
Riigihanke „Narva Sotsiaaltöökeskuse Hooldekodu osakonna klientide toitlustamine 2016“ korraldamine 
1. Asjaolud ja menetluse käik

Seoses Narva Sotsiaaltöökeskuse Hooldekodu osakonna ruumides köögi puudumisega 2012. aasta lõpus oli korraldatud ja läbiviidud riigihange „Narva Hooldekodu klientide toitlustamine 2013-2015“ (Riigihangete registris viitenumber 139152). Hanke tulemusena oli hanke võitjaga OÜ Mann Grupp sõlmitud leping kehtivusega kuni 31.12.2015. 
Narva linna ja linna arvestusüksuse eelarvestrateegias 2016-2019 on planeeritud Narva linna Sotsiaalabiameti hallatava asutuse Narva Sotsiaaltöökeskuse majandamistegevusega (toitlustusteenus, hooldusvahendite soetamine, pesu pesemise teenus ja hügieeni- ja puhastusvahendite soetamine) seotud kulud. 
Seoses lepingu lõppemise lähenemisega ja klientide toitlustamise korraldamise vajadusega tuleb läbi viia  riigihanke „Narva Sotsiaaltöökeskuse Hooldekodu osakonna klientide toitlustamine 2016“ ja volitada Narva Sotsiaaltöökeskust hankemenetluse raames edukaimaks tunnistatud pakkujaga hankelepingu sõlmima.      
Ida-Virumaa Veterinaarkeskuse 28.08.2015 kontrollakti nr 03-257-15/050 kohaselt Narva Sotsiaaltöökeskuse köök (aadressil M. Maslovi 3, Narva) vastab sätestatud toiduseaduses ja Euroopa Parlamendi ja nõukogu määruses (EÜ) nr 852/2004 (toiduainete hügieeni kohta) nõuetele.
Vastavalt eelpoolnimetatud kontrollaktile Narva Sotsiaaltöökeskusel on õigus osutada järgmiseid teenuseid: toidu serveerimine, toidu turustamine väljapoole ettevõtet otse tarbijale, toidu valmistamine, toidu valmistamine eesmärgiga turustada toit teisele käitlejale/käitlemisettevõttele.
Hankemenetluse tulemusel sõlmitakse hankeleping üheks aastaks (toitlustamine ainult hommikusöök ja lõunasöök) s.t kuni 31.12.2016. Hankedokumentides sätestatakse võimalus pikendada hankeleping alates ühest kuust kuni ühe aastani.  
Seisuga 01.10.2015 Hooldekodu osakonnas elavad 125 inimest (maksimaalne arv on 144 inimest). Hankelepingu eeldatav maksumus on 160000 eurot (ilma km-ta). Hankelepingu eeldatav maksumus on kujunenud vastavalt toitlustusteenust pakutavate ettevõttete toitlustushinnale ühe inimese kohta päevas (hommikusöök ja lõunasöök).
Narva Sotsiaaltöökeskuse Hooldekodu osakonna klientide toitlustamine (õhtuoode ja õhtusöök) kavandatakse keskuse köögi vahendusel.
Hankedokumendid on Narva Linnavalitsuse 05.02.2014 korraldusega nr 108-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud. 

Narva Sotsiaaltöökeskuse Hooldekodu osakonna klientide toitlustamise riigihange toimub lihtsustatud korras, teenuse CPV määruse VII lisas kood – 55521100-9 (Toiduvalmistamise ja selle tarbijale kohaletoomise teenused).

2. Õiguslikud alused

2.1. Riigihangete seaduse (RHS) §10 lõike 1 punkti 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.
2.2. RHS §15 lõike 1 punkti 2 kohaselt riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piirmäär (edaspidi riigihanke piirmäär) käesoleva seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot, ehitustööde hankelepingu ja ehitustööde kontsessiooni korral 250 000 eurot.
2.3. Vastavalt RHS §19 lõikele 1 hankija ei ole kohustatud korraldama käesolevas seaduses sätestatud korras hankemenetlust teenuste hankelepingu sõlmimisel, mille eeldatavast maksumusest rohkem kui 50 protsenti moodustavad CPV määruse VII lisas nimetatud teenused.
2.4. RHS §19 lõike 5 kohaselt, kui käesoleva paragrahvi lõikes 1 nimetatud hankelepingu eeldatav maksumus on ilma käibemaksuta võrdne rahvusvahelise piirmääraga või ületab seda, on hankija kohustatud lisaks käesoleva paragrahvi lõikes 3 sätestatule järgima käesoleva seaduse §-s 33 sätestatud tehnilise kirjelduse koostamise reegleid.
2.5.Vastavalt Narva Linnavalitsuse 08.03.2006 määruse nr 298 "Riigihangete läbiviimise reglement" §6 riigihanke pakkumismenetlust algatakse ning pakkumismenetluse liigi ja riigihanke eest vastutav isik määratakse Narva Linnavalitsuse korralduse või Narva Linnavolikogu otsusega.
2.6. Kohaliku omavalitsuse üksuse finantsjuhtimise seaduse §28 lõike 3 kohaselt valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias.
3. Otsus

3.1. Algatada „Narva Sotsiaaltöökeskuse Hooldekodu osakonna klientide toitlustamine 2016“ riigihanke menetlus (lihtsustatud korras tellitavad teenused) vastavalt lisatud hankedokumentidele. 

3.2.  Määrata punktis 3.1 nimetatud riigihanke hankijaks Narva Sotsiaaltöökeskus, riigihanke eest vastutavaks isikuks Narva Sotsiaaltöökeskuse juhataja Tatjana Stolfat ja volitatud isikuks Narva Sotsiaaltöökeskuse juhataja asetäitja Yulia Khoreva.
3.3. Volitada Narva Sotsiaaltöökeskust (ametiasutuse põhimääruse järgi selle esindaja isikus) sõlmima edukaks tunnistatud pakkumuse esitanud pakkujaga hankeleping.
4. Rakendamissätted

4.1. Korraldus jõustub seadusega sätestatud korras.

4.2. Pakkuja, taotleja või hankemenetluses osalemisest huvitatud isik võib riigihangete seaduses sätestatud korras vaidlustada hankija tegevust, sealhulgas hanke alusdokumenti.

